CELEX: 62009TN0293
Language: fi
Date: 2009-07-29 00:00:00
Title: Asia T-293/09: Kanne 29.7.2009 — CNIEL v. komissio

10.10.2009   
            
            
               FI
            
            
               Euroopan unionin virallinen lehti
            
            
               C 244/9
            
         Kanne 29.7.2009 — CNIEL v. komissio
   (Asia T-293/09)
   2009/C 244/14
   Oikeudenkäyntikieli: ranska
   
      Asianosaiset
   
   
      Kantaja: Centre National Interprofessionnel de l’Économie Laitière (CNIEL) (Pariisi, Ranska) (edustajat: asianajajat A. Cabanes ja V. Kostrzewski-Pugnat)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               10.12.2008 tehty komission päätös asiassa N 561/2008 — Ranska (toimialakohtaisten järjestöjen toimet) on kumottava
            
         
               —
            
            
               toissijaisesti komissio on velvoitettava aloittamaan EY 88 artiklan 2 kohdassa määrätty muodollinen tuen tutkintamenettely
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä olevalla kanteellaan kantaja vaatii 10.12.2008 tehdyn komission päätöksen K(2008 7846 lopull. (1) kumoamista; tällä päätöksellä komissio katsoi, että ranskalaisten maatalousalan toimialakohtaisten järjestöjen mahdollisesti toteuttamia toimia koskeva puitejärjestelmä, joka muodostuu teknisestä avusta, korkealaatuisten maataloustuotteiden tuotannosta ja markkinoinnista, tutkimisesta ja kehittämisestä sekä mainonnasta alkutuottajien ja maataloustuotteiden jalostuksessa ja myynnissä toimivien yritysten hyväksi ja joka rahoitetaan vapaaehtoisin maksuin, joista on tehty pakollisia ministeriöidenvälisellä päätöksellä ja jotka kannetaan näiden toimialakohtaisten järjestöjen jäseniltä, muodostaa yhteismarkkinoille soveltuvan valtiontuen.
   Kanteensa tueksi kantaja esittää kolme kanneperustetta, jotka koskevat:
   
               —
            
            
               EY 87 artiklan 1 kohdan vastaista ilmeistä arviointivirhettä, koska pakollisiksi julistetut vapaaehtoiset maksut eivät ole valtion varoja eivätkä toteutetut toimenpiteet ole luettavissa valtion lukuun eivätkä näiden maksujen lopulliset saajat saa niistä mitään etua
            
         
               —
            
            
               perusteluvelvollisuuden laiminlyönti, koska komissio ei ole ilmoittanut syitä, joiden vuoksi se on katsonut, että pakollisiksi julistetut vapaaehtoiset maksut ovat valtion varoja tai miltä osin jäsenvaltioiden väliseen kauppaan vaikutettaisiin tai kilpailu vääristyisi
            
         
               —
            
            
               EY 88 artiklan 3 kohdan rikkominen, koska komissio ei ole aloittanut EY 88 artiklan 2 kohdassa määrättyä muodollista tutkintamenettelyä huolimatta kyseessä olevan puitejärjestelmän arviointiin liittyvistä vakavista vaikeuksista.
            
         
      (1)  EUVL 2009, C 116, s. 14.